
2.  melléklet a 123-71/2023 előterjesztéshez

Indokolás 

Zugló szociális és gyermekvédelmi pénzbeli, természetbeni támogatásainak és szociális ellátásainak szabályairól szóló 7/2015. (II. 27.) önkormányzati rendelet módosításához
Általános indokolás

A szociális igazgatásról és a szociális ellátásokról szóló 1993. évi III. törvény a 26. §-ában a 45. § (1) bekezdésében foglaltak szerint az önkormányzat rendeletében szabályozza az egyes általa nyújtott szociális támogatásokat, ellátásokat.
A gyermekek védelméről és a gyámügyi igazgatásról szóló 1997. évi XXXI. törvény 29. § (2) bekezdése értelmében az önkormányzat rendeletében szabályozza a fizetendő térítési díjak mértékét.

Zugló szociális és gyermekvédelmi pénzbeli, természetbeni támogatásainak és szociális ellátásainak szabályairól szóló 7/2015. (II. 27.) önkormányzati rendelete tartalmazza többek között a szociális ellátás igénybevételének a szabályait, a gyermekétkeztetéssel összefüggő személyi térítési csökkentésének eseteit és módjait, a bölcsődei alapellátáson túl nyújtott szolgáltatások igénybevételének szabályait.
Módosításra kerülnek az önkormányzati rendelet minimumjövedelem-juttatásra, eseti szociális segélyre, a bölcsődei játszócsoport igénybevételére, a gyermekétkeztetés személyi térítési díjának csökkentésére vonatkozó szabályok. Átvezetésre kerül a szociális vetítési alap, mint új – jogszabály által bevezetett - fogalom a jövedelemhatárok tekintetében. Kiegészül az önkormányzati rendelet az adatvédelemre vonatkozó szabályozással. 
A rendeletmódosítás európai uniós jogot nem érint.
Részletes indokolás

1. -  6.  §  

A minimumjövedelem-juttatás fokozatos kivezetésének és felülvizsgálatának szabályait tartalmazza.
7. §

A rendeletben szabályozott „mindenkori legkisebb öregségi nyugdíj” szócserés átvezetését tartalmazza „szociális vetítési alap” fogalomra.

8. - 9. § 
Az eseti szociális segély és az ezen belül nyújtott temetési segély jövedelemhatárának megemelését tartalmazza.
10. - 15. § 
A Zuglói Egyesített Bölcsődék bölcsődei szolgáltatásainak a játszócsoport tevékenységgel történő bővítését és az igénybevételre vonatkozó szabályokat részletezi.
16. - 17. §
A szociális alapon nyújtott gyermekétkeztetésért fizetendő személyi térítési díj csökkentésének az esetei kerültek módosításra.  
  18. §

A rendelet 4/a mellékletének tájékoztató szövegében a „mindenkori legkisebb öregségi nyugdíj” szócserés átvezetését tartalmazza „szociális vetítési alap”-ra.
19. – 20. §

A rendelet-tervezet az adatkezelésre vonatkozó alcímmel egészül ki, és hatályos rendelet 16. melléklete is módosításra kerül.
21. – 22. §
A módosítás a záró rendelkezéseket, a hatálybalépést és a hatályon kívül helyezéseket határozza meg.



